Public procurement notice: Contract Notice
Published: 2020-04-09
Buyer: Kanta-Hämeen sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 35120000: Surveillance and security systems
Estimated value: 2500000 EUR
Submission deadline: 2020-05-12
Award criteria: The most economic tender

Technical requirements: Kanta-Hämeen sairaanhoitopiiri (KHSHP) suunnittelee Ahvenistolle uutta keskussairaalaa, johon nykyisen Kanta-Hämeen keskussairaalan toiminta tulisi siirtymään arviolta 2025. Uusi sairaala toteutetaan allianssi-hankkeena, jonka tilaaja KHSHP on. Käynnissä on allianssihankkeen ns. kehitysvaihe, ja lopullinen sairaalan toteutuspäätös on tarkoitus tehdä toukokuussa 2020.
Suunnitellussa Assi-sairaalassa asioivien asiakkaiden, henkilökunnan ja sidosryhmien käyttöön tullaan ottamaan sekä Assiin tulevien tilojen kattava paikantava että ”seinätöntä sairaalatoimintaa” palveleva hoitajakutsu- ja henkilöturvajärjestelmä. Järjestelmän kautta henkilökunnalla on vain yksi (1), paikantava turvapainike, joka toimii kaikkialla. Järjestelmän tulee olla nykyaikainen integroitu hoitajakutsu- ja henkilöturvajärjestelmä, joka toteuttaa mobiilit hoitajakutsut ja henkilöturvahälytykset, pääsyn- ja poistumisenvalvonnan sekä ihmisten ja laitteiden paikannuksen. Järjestelmään tulee voida liittää monipuolisesti erilaisia hälytyksiä, kuten lääkintälaitehälytyksiä sekä taloteknisiä hälytyksiä. Järjestelmän tulee skaalautua siihen, että se palvelee tarvittaessa kaikkia KHSHP:n tarpeita ja että siihen voidaan liittää myöhemmässä vaiheessa myös ulkopuolisia kohteita ja käyttäjäryhmiä. Paikannusominaisuuksien tulee integroitua Assi-sairaalaan tulevaan toiminnanohjausjärjestelmään, mahdollistaen esimerkiksi hoitovälineiden ja laitteiden paikkatiedon hyödyntämisen osana toiminnanohjausta. Toimittaja/toimittajaryhmä osallistuu järjestelmätoimituksen lisäksi suunnitteluun järjestelmän liittämiseksi Assiin tuleviin muihin järjestelmiin.
Assi-sairaalan suunniteltu bruttopinta-ala on 79 000 neliömetriä, sairaansijoja noin 300, 5 synnytyssalia ja 15 leikkaussalia.
Tässä hankinnassa KHSHP tulee kilpailuttamaan yhden (1) toimittajan tai toimittajaryhmittymän, jonka kanssa KHSHP tekee yhden (1) hankintasopimuksen. Hankinnan kohteena on puitejärjestely, joka mahdollistaa joustavan, tarpeen mukaisen kutsu- ja turvalaitteiden hankinnan KHSHP:n eri tarpeisiin ja kohteisiin sekä näihin liittyvien käyttöönoton ja käytön aikaisten palveluiden hankinnan. Puitejärjestelyssä ei ole määräostovelvoitetta.
Ensimmäinen sopimuskausi on 48 kuukautta. Sen jälkeen sopimus jatkuu toistaiseksi voimassa olevana 12 kuukauden jaksoissa, mikäli sopimusta ei irtisanota kuusi (6) kuukautta ennen uuden sopimuskauden alkamista.
Muutoksenhaku aika markkinaoikeuteen on pääsääntöisesti 14 päivää ja se lähtee kulumaan siitä, kun tarjoja on saanut tiedon hankintaa koskevasta päätöksestä valitusosoituksineen.
Sähköistä tiedoksiantoa käytettäessä hankintapäätös oheisasiakirjoineen katsotaan saaduksi tiedoksi sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää.


Award value: 2500000